Dinosaur Provincial Park

Dinosaur Provincial Park je prírodná pamiatka vzdialená asi dve a pol hodiny jazdy juhovýchodne od mesta Calgary v kanadskej provincii Alberta. Nachádza sa v údolí rieky Red Deer River a jeho reliéf je zložený z typického vlnitého terénu badlands (neúrodná pôda). Jeho rozloha je 73,7 km². V roku 1955 sa toto územie stalo chráneným ako Provincial Park of Alberta. Od roku 1979 je zapísaný na zozname svetového dedičstva UNESCO. Oblasť je významná pre paleontologický výskum, najmä ako nálezisko skamenených dinosaurov z obdobia vrchnej kriedy. Bolo tu objavených 40 druhov dinosaurov a veľa skamenelín ďalších organizmov z doby pred asi 75 miliónmi rokov. Iné projekty Commons ponúka multimediálne súbory na tému Dinosaur Provincial Park Externé odkazy Oficiálna stránka UNESCO Parks Canada: Dinosaur Provincial Park Archivované 2007-12-05 na Wayback Machine Zdroj Tento článok je čiastočný alebo úplný preklad článku Dinosauří provinční park na českej Wikipédii.